
PËR FILLIMIN E PROCEDURAVE PËR RISHIKIMIN E TARIFËS SË PRODHIMIT TË ENERGJISË ELEKTRIKE NGA KESH SHA PËR PERIUDHËN E TRETË RREGULLATORE 2012–2014 NË ZBATIM TË “METODOLOGJISË SË LLOGARITJES SË TARIFAVE PËR KOMPANINË PUBLIKE TË PRODHIMIT”

Në mbështetje të neneve 9, 26, 27 dhe 28 të ligjit nr. 9072, datë 22.5.2003 “Për sektorin e energjisë elektrike”, të ndryshuar, neneve 18, 20, 21 të “Rregullave të praktikës dhe procedurave të ERE-s”, miratuar me vendimin e Bordit të Komisionerëve të ERE-s nr. 21, datë 18.3.2009, vendimit nr. 77, datë 26.6.2008 “Për miratimin e metodologjisë së llogaritjes së tarifës për gjenerimin publik”, Bordi i Komisionerëve të Entit Rregullator të Energjisë (ERE), në mbledhjen e tij të datës 8.10.2012, pasi shqyrtoi aplikimin e shoqërisë KESH sh.a. për rishikimin e tarifës së prodhimit të energjisë elektrike nga KESH sh.a., për periudhën e tretë rregullatore 2012–2014 në zbatim të “Metodologjisë së llogaritjes së tarifave për kompaninë publike të prodhimit”,

Vendosi:

1. Fillimin e procedurave për shqyrtimin e aplikimit për rishikimin e tarifës së prodhimit së energjisë elektrike nga KESH sh.a., për periudhën e tretë rregullatore 2012–2014, në zbatim të “Metodologjisë së llogaritjes së tarifave për kompaninë publike të prodhimit”.
2. Ngarkohet Drejtoria Juridike dhe e Mbrojtjes së Konsumatorit për njoftimin e KESH sh.a. në lidhje me këtë vendimmarrje. 
Ky vendim hyn në fuqi menjëherë.
Ky vendim botohet në Fletoren Zyrtare.

